LĒMUMA PROJEKTS

[bookmark: _Hlk211413538]Par projektu “Ielu tirdzniecības vietas aprīkošana Alūksnē” 

[bookmark: _Hlk195009938]Ņemot vērā Ministru kabineta 2023. gada 10. oktobra noteikumus Nr. 580 “Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana””,  
[bookmark: _Hlk211413294]Alūksnes lauku partnerības izsludināto atklātu projektu iesniegumu iesniegšanas 2.kārtu STRATĒĢISKIEM projektiem, kas izsludināta saskaņā ar “Alūksnes lauku partnerības sabiedrības virzītas vietējās attīstības stratēģiju 2023.-2027.gadam” stratēģiskā mērķa SM2 “Atbalsts TERITORIJAS stratēģiski nozīmīgām darbībām” ietvaros, 
pamatojoties uz Pašvaldību likuma 4. panta pirmās daļas 2., 5. un 12. punktu, 10. panta pirmās daļas 19. punktu, Alūksnes novada attīstības programmas 2022.-2027. gadam Rīcības plāna Rīcības virzieniem 1.1. un 3.3., Investīciju plāna 1.3.6. punktu,  

1. Atbalstīt piedalīšanos Eiropas Savienības Eiropas Lauksaimniecības fonda lauku attīstībai atklāta projektu iesnieguma konkursa “Alūksnes Lauku partnerības sabiedrības virzītas vietējās attīstības stratēģiju 2023.-2027.gadam” stratēģiskā mērķa SM2 “Atbalsts TERITORIJAS stratēģiski nozīmīgām darbībām” ietvaros ar projektu “Ielu tirdzniecības vietas aprīkošana Alūksnē”.
2. Apstiprināt projekta kopējās indikatīvās izmaksas 100 000,00 EUR (viens simts tūkstotis euro), tajā skaitā:
2.1. Publiskās indikatīvās attiecināmās izmaksas 90 000 EUR (deviņdesmit tūkstoši euro), projekta atbalsta intensitāte 90%; 
2.2. Alūksnes novada pašvaldības līdzfinansējums 10 000,00 EUR (desmit tūkstoši euro). 
3. Projekta atbalsta gadījumā Alūksnes novada pašvaldības priekšfinansējumu paredzēt no pašvaldības 2027. gada budžeta līdzekļiem. 
4. Projekta atbalsta gadījumā projekta īstenošanai pieprasīt avansu ne vairāk kā 25 % apmērā no projektam piešķirtā publiskā finansējuma.
